Moses Simon

Moses Daddy-Ajala Simon (sündinud 12. juulil 1995 Josis) on Nigeeria jalgpallur, kes mängib vasaku äärepoolkaitsjana Prantsusmaa kõrgliiga klubis FC Nantes ja Nigeeria jalgpallikoondises.https://www.transfermarkt.com/moses-simon/profil/spieler/274862 (vaadatud 23.1.2022)

2013. aastal kuulus ta Amsterdami Ajaxi noorteakadeemiasse. Aastatel 2014–2015 mängis ta Slovakkia kõrgliiga klubis Trenčín ja 2015–2018 Belgia kõrgliiga klubis Gent. Hooajal 2015–15 tuli ta Gentiga Belgia meistriks.

2018. aasta augustis sõlmis ta viieaastase lepingu Hispaania kõrgliiga klubiga Levante. 2019. aasta augustis läks ta laenule Nantes'i, kellega sõlmis aasta hiljem püsiva nelja-aastase lepingu.

Nigeeria jalgpallikoondises debüteeris Simon 2015. aasta märtsis sõprusmängus Uganda vastu. Koondisekarjääri esimese värava lõi ta 8. septembril 2015 sõprusmängus Nigeri vastu. 2019. aastal saavutas ta Nigeeria koondisega Aafrika rahvaste karikavõistlustel kolmanda koha. 2022. aasta Aafrika rahvaste karikavõistluste teises alagrupimängus 15. jaanuaril lõi ta värava Sudaani vastu.

 Saavutused 
Gent
Belgia kõrgliiga: 2014–15
Belgia superkarikas: 2015

 Viited 

Kategooria:Nigeeria jalgpallurid
Kategooria:Levante UD jalgpallurid
Kategooria:FC Nantes'i jalgpallurid
Kategooria:La Liga mängijad
Kategooria:Ligue 1 mängijad
Kategooria:Sündinud 1995